Wat is God se plan met ons, met die wereld, met die heelal? Voor ons dit kan bespreek, moet ons eers saamstem, dat ons groot moet dink, groter as alles wat jy ken. Self groter as jyself. Jy dink dalk dit is maklik om groter as jyself te dink, maar glo my dit kom nie vanself nie, dit is 'n gawe van God.
Wat het hom gedryf? Wat het Hy gesien wat dit vir hom die moeite werd gemaak het om wind en weer en diewe en tronke en mishandeling te trotseer net om sy boodskap uit te kry? Onthou, Paulus het nie soos vandag se evangeliste in stralers rondgerits en in mansions gebly nie, hy kon as hy wou, eerstens was hy 'n baie goeie Fariseer en tweedens was hy 'n Romeinse burger, so hy kon die maklike pad gekies het, en ander mense se geld gevat het en daarmee ryk geword het.
Maar hoekom het hy nie?
Hy kon groter as homself sien. Hy kon God se visie sien. Hy kon sien dat God se plan begin het voor die aarde geskep is, en dat God se plan deurgevoer word na die aarde se vernietiging. Hy kon sien dat God se plan nie net was om individue te red van die hel nie, maar om daardie individue wat Hy geroep het saam in 'n eenheid te snoer, en hulle in 'n geestelike huis te vorm vir Hom. Om hulle die fokus van sy liefde and passie te maak.
Maar Paulus het nie net daar in sy area 'n kerkie begin en dan elke Sondag vir hulle gepreek nie, Hy het vir maande geloop van plek tot plek, 'n kerk geplant, 'n maand of twee by hulle gespandeer en dan weer aangestap, en hulle dan eers weer 'n jaar of wat later gesien.
Hoekom? Omdat tegnologie nog onontwikkeld was? Ek is jammer as jy dink dit is die rede, jy sal soveel mis van die God wat ons dien as jy dink Paulus se ervaringe was bloot so omdat hy nie beter vervoer of beter behuising gehad het nie.
Iets in paulus het gesterf, het oorgegee, maar mens doen dit nie sommer net nie. Iets dryf jou daarnatoe. Wat?
God se doel met hierdie wereld het begin by sy Seun. Laaaaaaank voordat daar sonde was het Hy 'n plan gehad. 'n Plan om die liefde wat Hy en sy seun deel uit te brei, om ander in te sluit by hulle gemeenskap.
Nou dit is waar ons al ingekom het. Deeestyds voor sonde voor skepping voor enigeiets sigbaars, voor tyd, voor wette, voor veroordeling, toe daar nog net God was, was 'n deel van ons reeds daar. Daardie deel in jou wat Lewe is, is 'n deel van Christus. Dit is IN Christus. Was altyd IN Christus en sal altyd IN Christus bly, onvernietigbaar, Heilig en met Heerlikheid omring.
Jy is nie die middelpunt van God se plan met hierdie wereld. Sy seun Jesus Christus is, maar dit is 'n goeie ding. Dit neem alle verantwoordelikheid, alle veroordeling, alle wette, van jou af.
God het alles beplan en sal alles uitvoer, inteendeel, dit IS alles reeds uitgevoer. Hy is die begin en die einde. Ons is genooi om deel hiervan te wees. Nie om dit te volbring nie, Christus het dit volbring, ons kan dit net ervaar, daarins rus, daarin meedoen. Sonder enige fisiese effort. Rus net in Hom.
Sy plan is nie wereld evangelisasie nie, dit is nie bybelverspreiding en bybelkennis nie. Sy plan is die verheerliking van sy seun.
Daar is 'n verskil. Die een kan net die nou en hier sien. Ons moet die wereld red, die ander sien 'n God, in beheer, alles beplan en volbring. Hy roep ons om te kom deel in sy heerlikheid eerstens as individue, maar tweedens as sy bruid. Vir haar is Hy so lief. Moet jou vrou heeldag rondloop en vir ander van jou vertel? Nou hoekom dink ons dit is wat hierdie wonder van vroulikheid en heerlikheid moet doen?
Lees weer hooglied. Al wat sy wil doen is by Hom wees. Sy doen dit nou ook, ons kan deel wees daarvan. Nou.
Al ooit van die boek "God's Ultimate Passion" gehoor? Gaan na http://www.ptmin.org of skryf 'n email aan ekklesiamedia@lantic.net of los 'n nota en ek stuur vir jou een gratis sodra hulle beskikbaar is.